stanford-oval/wikipedia huggingface dataset:
עונת 2020/2021 בפרמייר ליג
קבוצות

20 קבוצות השתתפו בפרמייר ליג, 17 מתוכן המשיכו בליגה מהעונה שעברה, 3 קבוצות נוספות העפילו מהפוטבול ליג צ'מפיונשיפ: לידס יונייטד, וסט ברומיץ' אלביון, ופולהאם שהעפילה דרך משחקי הפלייאוף. לידס יונייטד חזרה לליגה לאחר היעדרות של שש עשרה שנה, ווסט ברומיץ' לאחר היעדרות של שנתיים ופולהאם לאחר עונה אחת בלבד. הן החליפו את נוריץ' סיטי, שירדה לאחר עונה אחת בלבד, ואת ווטפורד ובורנמות', שתיהן לאחר חמש עונות בליגה.
קבוצות > אצטדיונים

| קבוצה | מיקום | אצטדיון | תכולה |
| --- | --- | --- | --- |
| אברטון | ליברפול | גודיסון פארק | 40,537 |
| אסטון וילה | ברמינגהאם | וילה פארק | 42,778 |
| ארסנל | לונדון | אצטדיון האמירויות | 60,388 |
| ברייטון אנד הוב אלביון | ברייטון | אצטדיון פאלמר | 30,278 |
| ברנלי | ברנלי | טרף מור | 22,619 |
| וולברהמפטון וונדררס | וולברהמפטון | אצטדיון מוליניו | 31,700 |
| וסט ברומיץ' אלביון | וסט ברומיץ' | ההות'ורנס | 26,668 |
| וסטהאם יונייטד | לונדון | האצטדיון האולימפי (לונדון) | 60,000 |
| טוטנהאם הוטספר | לונדון | אצטדיון טוטנהאם הוטספר | 62,062 |
| ליברפול | ליברפול | אנפילד | 54,074 |
| לידס יונייטד | לידס | אלנד רואד | 37,890 |
| לסטר סיטי | לסטר | קינג פאוור | 32,262 |
| מנצ'סטר יונייטד | מנצ'סטר | אולד טראפורד | 75,731 |
| מנצ'סטר סיטי | מנצ'סטר | אצטדיון סיטי אוף מנצ'סטר | 47,805 |
| ניוקאסל יונייטד | ניוקאסל | אצטדיון סנט ג'יימס פארק | 52,405 |
| סאות'המפטון | סאות'המפטון | אצטדיון סנט מרי | 32,589 |
| פולהאם | לונדון | קרייבן קוטג' | 25,700 |
| צ'לסי | לונדון | סטמפורד ברידג' | 41,798 |
| קריסטל פאלאס | לונדון | סלהרסט פארק | 26,255 |
| שפילד יונייטד | שפילד | בראמל ליין | 32,702 |
קבוצות > צוות ונותני חסות

| קבוצה | מאמן | קפטן | יצרנית תלבושת |
| --- | --- | --- | --- |
| אברטון | איטליה קרלו אנצ'לוטי | אירלנד שיימוס קולמן | Hummel International |
| אסטון וילה | אנגליה דיין סמית' (אנ') | אנגליה ג'ק גריליש | קאפה |
| ארסנל | ספרד מיקל ארטטה | גבון פייר-אמריק אובאמיינג | אדידס |
| ברייטון אנד הוב אלביון | אנגליה גרהאם פוטר | אנגליה לואיס דאנק | נייקי |
| ברנלי | אנגליה שון דייץ' | אנגליה בן מי | יומברו |
| וולברהמפטון וונדררס | פורטוגל נונו אספריטו סנטו | אנגליה קונור קודי | אדידס |
| וסט ברומיץ' אלביון | אנגליה סם אלרדייס (אנ') | אנגליה גיי'ק ליברמור | פומה |
| וסטהאם יונייטד | סקוטלנדדייוויד מויס | אנגליה מארק נובל (אנ') | יומברו |
| טוטנהאם הוטספר | פורטוגל ז'וזה מוריניו | צרפת הוגו לוריס | נייקי |
| ליברפול | גרמניה יורגן קלופ | אנגליה ג'ורדן הנדרסון | נייקי |
| לידס יונייטד | ארגנטינה מרסלו ביילסה | סקוטלנד ליאם קופר | אדידס |
| לסטר סיטי | אנגליה ברנדן רוג'רס | ג'מייקה וס מורגן | אדידס |
| מנצ'סטר יונייטד | נורווגיה אולה גונאר סולשיאר | אנגליה הארי מגווייר | אדידס |
| מנצ'סטר סיטי | ספרד ז'וזפ גוארדיולה | ברזיל פרננדיניו | פומה |
| ניוקאסל יונייטד | אנגליה סטיב ברוס | אנגליה ג'מאל לאסלס (אנ') | פומה |
| סאות'המפטון | אוסטריה ראלף ההוזאנוטל | אנגליה ג'יימס וורד-פראוס | אנדר ארמור |
| פולהאם | אנגליהסקוט פארקר | סקוטלנד טום קייני | אדידס |
| צ'לסי | גרמניה תומאס טוכל | ספרד ססאר אספיליקווטה | נייקי |
| קריסטל פאלאס | אנגליה רוי הודג'סון | סרביה לוקה מיליבוייביץ' | פומה |
| שפילד יונייטד | אנגליה כריס וילדר (אנ') | אנגליה בילי שארפ (אנ') | אדידס |
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| וסט ברומיץ' אלביון | קרואטיה סלאבן ביליץ' | פוטר | 16 בדצמבר 2020 | 19 | אנגליה סם אלרדייס (אנ')  | 16 בדצמבר 2020 |
| צ'לסי | אנגליה פרנק למפארד | פוטר | 25 בינואר 2021 | 9 | גרמניה תומאס טוכל  | 26 בינואר 2021 |
| שפילד יונייטד | אנגליה כריס וילדר (אנ') | התפטר | 12 במרץ 2021 | 20 | אנגליה פול הקינגבוטום (אנ') (זמני) | 12 במרץ 2021 |
| טוטנהאם הוטספר | פורטוגל ז'וזה מוריניו | פוטר | 19 באפריל 2021 | 7 | אנגליה ריאן מייסון (זמני) | 19 באפריל 2021 |
טבלת ליגה

| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מנצ'סטר סיטי | 38 | 27 | 5 | 6 | 83 | 32 | 51+ | 86 | העפלה לשלב הבתים בליגת האלופות |
| 2 | מנצ'סטר יונייטד | 38 | 21 | 11 | 6 | 73 | 44 | 29+ | 74 | העפלה לשלב הבתים בליגת האלופות |
| 3 | ליברפול | 38 | 20 | 9 | 9 | 68 | 42 | 26+ | 69 | העפלה לשלב הבתים בליגת האלופות |
| 4 | צ'לסי | 38 | 19 | 10 | 9 | 58 | 36 | 22+ | 67 | העפלה לשלב הבתים בליגת האלופות |
| 5 | לסטר סיטי | 38 | 20 | 6 | 12 | 68 | 50 | 18+ | 66 | העפלה לשלב הבתים בליגה האירופית |
| 6 | וסטהאם יונייטד | 38 | 19 | 8 | 11 | 62 | 47 | 15+ | 65 | העפלה לשלב הבתים בליגה האירופית |
| 7 | טוטנהאם הוטספר | 38 | 18 | 8 | 12 | 68 | 45 | 23+ | 62 | העפלה לשלב הפלייאוף בליגה האזורית |
| 8 | ארסנל | 38 | 18 | 7 | 13 | 55 | 39 | 16+ | 61 |  |
| 9 | לידס יונייטד | 38 | 18 | 5 | 15 | 62 | 54 | 8+ | 59 |  |
| 10 | אברטון | 38 | 17 | 8 | 13 | 47 | 48 | 1− | 59 |  |
| 11 | אסטון וילה | 38 | 16 | 7 | 15 | 55 | 46 | 9+ | 55 |  |
| 12 | ניוקאסל יונייטד | 38 | 12 | 9 | 17 | 46 | 62 | 16− | 45 |  |
| 13 | וולברהמפטון וונדררס | 38 | 12 | 9 | 17 | 36 | 52 | 16− | 45 |  |
| 14 | קריסטל פאלאס | 38 | 12 | 8 | 18 | 41 | 66 | 25− | 44 |  |
| 15 | סאות'המפטון | 38 | 12 | 7 | 19 | 47 | 68 | 21− | 43 |  |
| 16 | ברייטון אנד הוב אלביון | 38 | 9 | 14 | 15 | 40 | 46 | 6− | 41 |  |
| 17 | ברנלי | 38 | 10 | 9 | 19 | 33 | 55 | 22− | 39 |  |
| 18 | פולהאם | 38 | 5 | 13 | 20 | 27 | 53 | 26− | 28 | ירידה לצ'מפיונשיפ |
| 19 | וסט ברומיץ' אלביון | 38 | 5 | 11 | 22 | 35 | 76 | 41− | 26 | ירידה לצ'מפיונשיפ |
| 20 | שפילד יונייטד | 38 | 7 | 2 | 29 | 20 | 63 | 43− | 23 | ירידה לצ'מפיונשיפ |
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | אנגליה הארי קיין | טוטנהאם הוטספר | 23 |
| 2 | מצרים מוחמד סלאח | ליברפול | 22 |
| 3 | פורטוגל ברונו פרננדש | מנצ'סטר יונייטד | 18 |
| 4 | קוריאה הדרומית סון יונג-מין | טוטנהאם הוטספר | 17 |
| 4 | אנגליה פטריק במפורד | לידס יונייטד | 17 |
| 6 | אנגליה דומיניק קלוורט-ליואין | אברטון | 16 |
| 7 | אנגליה ג'יימי ורדי | לסטר סיטי | 15 |
| 8 | אנגליה אולי ווטקינס | אסטון וילה | 14 |
| 9 | צרפת אלכסנדר לאקזט | ארסנל | 13 |
| 9 | גרמניה אילקאיי גונדואן | מנצ'סטר סיטי | 13 |
סטטיסטיקה > בישולים

| מיקום | שחקן | קבוצה | בישולים |
| --- | --- | --- | --- |
| 1 | אנגליה הארי קיין | טוטנהאם הוטספר | 14 |
| 2 | פורטוגל ברונו פרננדש | מנצ'סטר יונייטד | 12 |
| 2 | בלגיה קווין דה בראונה | מנצ'סטר סיטי | 12 |
| 4 | אנגליה ג'ק גריליש | אסטון וילה | 10 |
| 4 | קוריאה הדרומית סון יונג-מין | טוטנהאם הוטספר | 10 |
| 6 | ברזיל ראפיניה | לידס יונייטד | 9 |
| 6 | אנגליה ג'יימי ורדי | לסטר סיטי | 9 |
| 6 | אנגליה מרקוס רשפורד | מנצ'סטר יונייטד | 9 |
| 9 | גרמניה פסקל גרוס | ברייטון אנד הוב אלביון | 8 |
| 9 | אנגליה ארון קרסוול | וסטהאם יונייטד | 8 |
| 9 | אנגליה ג'ק האריסון | לידס יונייטד | 8 |
| 9 | גרמניה טימו ורנר | צ'לסי | 8 |
סטטיסטיקה > שערים נקיים

| מיקום | שחקן | קבוצה | שערים נקיים |
| --- | --- | --- | --- |
| 1 | ברזיל אדרסון מוראס | מנצ'סטר סיטי | 19 |
| 2 | סנגל אדוארד מנדי | צ'לסי | 16 |
| 3 | ארגנטינה אמיליאנו מרטינס | אסטון וילה | 15 |
| 4 | צרפת הוגו לוריס | טוטנהאם הוטספר | 12 |
| 5 | גרמניה ברנד לנו | ארסנל | 11 |
| 5 | אנגליה ניק פופ | ברנלי | 11 |
| 5 | צרפת אילן מליה | לידס יונייטד | 11 |
| 5 | דנמרק קספר שמייכל | לסטר סיטי | 11 |
| 9 | אנגליה ג'ורדן פיקפורד | אברטון | 10 |
| 9 | ספרד רוברט סאנצ'ס | ברייטון אנד הוב אלביון | 10 |
| 9 | פורטוגל רוי פטריסיו | וולברהמפטון וונדררס | 10 |
| 9 | פולין לוקאש פביאנסקי | וסטהאם יונייטד | 10 |
| 9 | ברזיל אליסון בקר | ליברפול | 10 |
הערות שוליים

↑  Club statement: Slaven Bilić | West Bromwich Albion, www.wba.co.uk (באנגלית)
↑  Tuchel joins Chelsea | Official Site | Chelsea Football Club, ChelseaFC
↑  Sheffield United FC, Club Statement, Sheffield United FC
↑  Club statement, Tottenham Hotspur (באנגלית)
| עונות במפעל הראשון בחשיבותו בכדורגל האנגלי |
| --- | --- | --- |
| הפוטבול ליג | 1888/1889 • 1899/1890 • 1890/1891 • 1891/1892 • 1892/1893 • 1893/1894 • 1894/1895 • 1895/1896 •  1896/1897 • 1897/1898 • 1898/1899 • 1899/1900 • 1900/1901 • 1901/1902 • 1902/1903 • 1903/1904 • 1904/1905 • 1905/1906 •  1906/1907 • 1907/1908 • 1908/1909 • 1909/1910 • 1910/1911 • 1911/1912 • 1912/1913 • 1913/1914 • 1914/1915 • 1919/1920 • 1920/1921 • 1921/1922 • 1922/1923 • 1923/1924 • 1924/1925 • 1925/1926 •  1926/1927 • 1927/1928 • 1928/1929 • 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 •  1936/1937 •  1937/1938 •  1938/1939 •  1939/1940 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| הפרמייר ליג | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
הארי קיין, חלוצה של טוטנהאם הוטספר, סיים כמלך השערים והבישולים לעונת 2020/2021 עם 23 שערים ו-14 בישולים
אדרסון מוראס, שוערה של מנצ'סטר סיטי, זכה בכפפת הזהב בפרמייר ליג לעונת 2020/2021 לאחר ששמר על רשת נקייה ב-19 משחקים
פקודת מס הכנסה

| --- | --- |

 פרטי החוק
 מדינה:  ישראל
 תאריך חקיקה:  25 באפריל 1961
 תאריך חקיקה עברי:  ט' באייר התשכ"א
 גוף מחוקק:  הכנסת הרביעית
 חוברת פרסום:  דיני מדינת ישראל נוסח חדש, חוברת 6
 הצעת חוק:  ממשלתית
 משרד ממונה:  משרד האוצר
 נוסח מלא:  פקודת מס הכנסה [נוסח חדש]
 
פקודת מס הכנסה היא החוק שמכוחו נגבה בישראל מס הכנסה. המילה "פקודה" בשם החוק משקפת את מקורו – החוק נחקק על ידי שלטון המנדט הבריטי בשנת 1941, ומאז עבר שינויים רבים. בגביית המס עוסקת רשות המסים בישראל.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פקודת מס הכנסה, 1941 נחקקה על ידי שלטון המנדט הבריטי בשנת 1941. לאחר תיקונים אחדים פורסמה בשנת 1947 גרסה חדשה – פקודת מס הכנסה, 1947. בדומה למרבית החקיקה המנדטוריות, גם פקודה זו הוכנסה לספר החוקים הישראלי סמוך להקמת המדינה, במסגרת פקודת סדרי השלטון והמשפט – דבר החקיקה הראשון של מועצת המדינה הזמנית.
לאחר תיקונים רבים פורסם בשנת 1961 נוסח חדש לפקודה, שעבר מאז יותר מ-250 תיקונים.
מאז שנות ה-70 הוקמו כ-15 ועדות שניסו לגבש רפורמה במס הכנסה בישראל, מסקנותיהם יושמו רק לעיתים נדירות, בין הוועדות שהוקמו היו:
ועדת בן שחר – ועדה ציבורית לבחינת רפורמה במערכת המיסים שמונתה בדצמבר 1974 על ידי שר האוצר יהושע רבינוביץ. בראש הוועדה עמד פרופ' חיים בן שחר מאוניברסיטת תל אביב. מסקנותיה פורסמו במרץ 1975, רובן יושמו והן כללו, בין השאר:
הרחבת בסיס המס: כל הכנסתו של העובד (למעט מספר מצומצם של חריגים) חייבת במס. בוטלו פטורים והקלות מס שניתנו להחזרי הוצאות, לגמול שעות נוספות ולתוספת יוקר.
מותנו שיעורי המס והוקטן המס השולי המרבי (בעקבות הרחבת הבסיס לגבייתם). מדרגות המס נקבעו בטווח 25% עד 60%.
כללי חישוב המס נעשו פשוטים יותר.
"ועדת נאמן לרפורמה במס הישיר" – ועדה בראשות שר האוצר יעקב נאמן שפעלה בשנים 1997–1998. ההמלצה העיקרית שלה הייתה שהמס השולי המקסימלי יהיה 38% (כולל מס בריאות וביטוח לאומי), במקום 50%. המלצות הצוות לא פורסמו. נאמן התפטר מהממשלה במהלך הסופי של גיבוש ההמלצות.
"ועדת בן בסט" – ועדה ציבורית שמונתה במאי 2000, בראשות מנכ"ל האוצר, פרופסור אבי בן-בסט. האופוזיציה בכנסת הכשילה את יישום מסקנותיה, שכללו:
הורדת שיעור המס השולי הכולל בכל מדרגות המס, פרט למדרגה העליונה, והעלאת תקרת מדרגת המס התחתונה;
מיסוי הכנסות מריבית ריאלית, רווחי הון מני"ע שנסחרים בבורסה בישראל ומחוצה לה ורווחי הון ממכירת נכסים שאינם נסחרים בבורסה בישראל – עד 25%;
מיסוי אופציות ומניות שניתנות לעובדים;
מס ירושה בשיעור של 10% על ערך העיזבון העולה על שני מיליון ש"ח.
"ועדת רבינוביץ לרפורמה במס הכנסה" – מונתה על ידי שר האוצר סילבן שלום בפברואר 2002. אחת מהנחות היסוד של הוועדה הייתה שהורדת המס השולי תגביר את המוטיבציה לעבוד. ביולי 2002, הגישה לוועדת הכספים של את המלצותיה, שכללו:
הפחתת נטל המס הכולל כך ששיעור המס המרבי יעמוד על כ-49% לעומת שיעור של כ-59% עד אז
הטלת מס על רווחי הון בשיעור של 15%
שינוי שיטת המיסוי לבסיס אישי – חיוב תושבי ישראל גם על הכנסותיהם מחוץ לישראל
ביטול חלק מהפטורים במס הכנסה
הכנסה חייבת

הכנסה, לפי הגדרתה בפקודה היא – ”כל הכנסתו של אדם מן המקורות המפורשים בסעיפים 2 ו-3 לפקודה, בצירוף סכומים שנקבע לגביהם בכל דין שדינם כהכנסה”.
ההכנסה החייבת מחולקות לשני סוגים: הכנסות פירותיות והכנסות הוניות.
הכנסה חייבת > הכנסות פירותיות

חלק ב' של פקודת מס הכנסה מיועד למיסוי הכנסות פירותיות, שהופקו או נצמחו בישראל, או הופקו בחו"ל על ידי תושב ישראל. הכנסה פירותית מסווגת לפי המקור ממנה באה. הכנסה ללא מקור המופיע בחוק, לא תמוסה. בדומה לטבלאות בחוק הבריטי, שקבעו שורה ארוכה של הכנסות, ברמות פירוט שונות, הפקודה מציינת בסעיף 2 שורה של מקורות הכנסה. בפסק דין מגיד נקבעו האינדיקציות להכרה בהכנסה כ'פירותית'. לעיתים לכל מקור הכנסה כללים משלו, ואף שיעור מס ייחודי משלו.
הכנסה מעסק או ממשלח יד של אדם (סעיף 2(1) לפקודה).
הכנסה ממשכורת (סעיף 2(2) לפקודה), בכסף ובשווה כסף (שווי רכב, שווי טלפון וכולי).
הכנסות מריבית, דיבידנד, הפרשי הצמדה ודמי נכיון (סעיף 2(4) לפקודה).
הכנסות מקצבה, מלוג ואנונה (סעיף 2(5) לפקודה).
הכנסות מדמי שכירות, תמלוגים, דמי מפתח, פרמיות ורווחים אחרים הנובעים מנכסים (סעיף 2(6) לפקודה).
הכנסות מנכס שאינו אחוזת בית או קרקע או בניין תעשייתי (סעיף 2(7) לפקודה).
הכנסות מחקלאות (סעיף 2(8) לפקודה). כולל ייעור וגידולי קרקע והתוצרת ממנה והנכסים בין בזרעים וחיות בית ואחרים ששימשו להפקת הכנסה.
הכנסות ממכירת פטנט או מדגם על ידי ממציא, או זכויות יוצרים על ידי יוצר (סעיף 2(9) לפקודה).
הכנסות מהימורים, הגרלות או פרסים (סעיף 2א לפקודה). זה לא כולל פרסים שניתנו באופן אישי. על הכנסות אלה (מעל סכום מסוים, נכון ל-2015, חמישים אלף שקלים חדשים) מוטל מס של 35% ללא אפשרות של קיזוז הוצאות.
הכנסות מביטוח מפני אובדן כושר עבודה או אובדן כושר השתכרות (סעיף 3(א) לפקודה).
הכנסה ממחילת חוב למס הכנסה או מחילת הלוואה (סעיף 3(ב)לפקודה).
הכנסות מפדיון מניות יהיה חייב בשיעור מס של 35% על חלק מהסכום ועל חלק בשיעור 25% (סעיף 3(ג) לפקודה).
הכנסות מרבית רעיונית – על פי סעיפים 3(ט) ו-3(י) לפקודת מס הכנסה.
הכנסה חייבת > הכנסות הוניות

בישראל, מבחינה היסטורית, נוצרו שתי מערכות נפרדות למיסוי הכנסה הונית. ראשונה הייתה מערך המיסוי על הכנסות הוניות ממקרקעין. מאחר שהקרקע הייתה נכס ההון העיקרי ויכולת הגבייה הייתה אפקטיבית (דרושה הסכמת המדינה להעביר קרקע מא' לב') החלו תחילה למסות את שבח המקרקעין של מקרקעין בישראל, כלומר את הפער שבין התמורה שקיבל המוכר לעלות הקרקע המקורית ששילם בגין הקרקע, בתוספת ההוצאות השונות שנדרשו לשמור על הקרקע או להשביח אותה.
בשלב מאוחר יותר החלו ממסים גם רווחי הון אחרים, דוגמת קרקעות בחו"ל, מפעלים, עצים, כלי רכב וכולי. בעוד מיסוי השבח זכה למערכת מס נפרדת, רווחי ההון האחרים מצויים בפקודת מס הכנסה בפרק ה'.
הכנסה חייבת > מבחנים לסיווג ההכנסה

במהלך השנים, נוצרו בפסיקה מבחנים שונים לסיווג הכנסה כפירותית או הונית. המבחנים מלמדים על עקרונות הפסיקה, אבל לא מהווים ספר חוקים. כל מקרה נבחן לגופו, הכול לפי נסיבות העניין.
מבחן התמורה – לכל הכנסה יש מקור. מכירת המקור תחשב כמכירה הונית. ההכנסה הנובעת מאותו מקור פירותית.
מבחן מקום ההכנסה – אם למשל המוכר אינו תושב ישראל אזי הכנסה יכולה להיות הונית.
התמחות וידע מקצועי – מי שהכנסתו נובעת מעיסוקים שיש לו ידע בהם. בעלי מקצועות למיניהם שיש להם הכשרה כלשהי והיא הבסיס להכנסתם. בכלל זה ייכללו גם כאלה שהכנסתם נובעת מהכשרתם של אחרים למשל נגריה המעסיקה נגרים.
מבחן המחזוריות – אם הכנסה חוזרת ונשנית אזי היא פירותית. הכנסה הונית היא בדרך כלל חד פעמית. במקרה זה גם הכנסה שהיא חד פעמית אמנם אבל אמורה להיות חוזרת תחשב לפירותית.
מבנה ארגוני ותדירות עסקאות – אם קיים מנגנון שאמור להוביל לקבלת הכנסה הרי שהיא פירותית. מנגנון הכוונה לתוכנית עסקית, פעולות שיווק וכדומה.
צורת המימון – עסקה שהיא פירותית ממומנת בדרך כלל מהלוואות לזמן קצר ועסקה הונית מהלוואות לזמן ארוך. או מעודפי חסכונות וכדומה.
סוג הנכס – מכירת מכונות, מבנים וציוד למשל יכולים להיחשב כהוניים, מכירת מלאי עסקי לפירותית.
משך האחזקה וייעוד הנכס – בניין הוא מלאי עסקי אצל יזם בנייה ולכן מכירתו פירותית, ולעומת זאת ביתר המקרים מכירת בניין תחשב להונית.
רישום בפנקסי העוסק – הרישום בספרי החשבונות בשנים שקדמו למכירה.
היקף כספי וייעוד הרווחים – סיווגו של פיצוי חד-פעמי, למשל, ייקבע לפי הדבר שבא לכסות. אם הפיצוי מכסה רווחים שוטפים החייבים במס זה ייחשב לפירותי. אם הפיצוי מכסה נזק שפוגע במקור ההכנסה הרי שהוני. דוגמה נוספת מדברת על החזר הוצאות עסקיות משרפה. הרי שפירותי. אם מפצה מכונה שנשרפה הרי שהוני.
ייתכנו גם מצבים בהם המוכר ימוסה לפי הכנסה פירותית ואילו אצל הקונה הנכס ייחשב כנכס הוני. לדוגמה: מכירת שולחן עבור הנגר היא הכנסה פירותית; עבור רואה החשבון שקונה אותה למשרד מדובר בנכס הוני (ולא הוצאה פירותית).
הכנסה חייבת > הכרה בהוצאות > הוצאה פירותית

הוצאות פירותיות מותרות בניכוי כנגד הכנסות פירותיות.
הפסד שוטף מעסק או משלח יד ניתן לקיזוז כנגד כל מקור הכנסה.
הפסד מועבר מעסק או משלח יד ניתן לקיזוז כנגד הכנסה מאותם מקורות, לרבות רווח הון בעסק או משלח יד, ללא הגבלת זמן.
ניתן לקזז הפסד מעסק או משלח יד כנגד רווח הון אינפלציוני (לא חובה).
תשלום מס על בסיס חישוב שנתי.
הכנסה חייבת > הכרה בהוצאות > הוצאה הונית

הוצאות הוניות נזקפות לעלות הנכס ומותרות בניכוי רק עם מימושו.
הפסד הון ניתן לקזז כנגד רווח הון בלבד.
הפסד הון מועבר ניתן לקזז ללא מגבלת זמן (פעם היה אפשר לקזז רק 7 שנים קדימה).
הפסד הון יקוזז כנגד רווח הון אינפלציוני ביחס אחד ל-3.5.
שיעורי מס מיוחדים על נכסים שנרכשו עד 1960.
פטורים לרווחי הון מסוימים.
חילוף נכסים על פי סעיף 96, אם נישום מכר נכס ורכש נכס חלופי תמורתו ינוכה סכום רווח ההון מעלות הנכס לחילוף.
הכנסה חייבת > נכסים לא מוחשיים

הגדרה נכס על פי סעיף 88, כוללת לא רק נכסים מוחשיים, אלא גם ”כל זכות או טובת הנאה ראויות או מוחזקות”, קרי נכסים לא מוחשיים.
הכנסה הונית, מנכסים לא מוחשיים, הוצאה הונית שאינה מותרת, דרך כלל, בניכוי אצל המשלם. כך יוצא שהמשלם אינו נהנה מההכרה בהוצאה לצורכי מס באופן רגיל (למעט ממכירת מוניטין, לגביו יש הוראת הפחתה על פני עשר שנים בתקנות מס הכנסה).
הכנסה חייבת > פיצויי פיטורים

על פי פסיקת בית המשפט, סכום פיצויי פיטורים, עד לתקרת הפטור על פי סעיף 9(7א)(א) הוא תקבול הוני, ואילו יתרת הסכום מחויב במס כהכנסה שאינה הכנסת עבודה. בשנת 2016 התקרה היא 12,230 ש"ח לשנת עבודה. טכנית ניתן אף לפרוס הכנסות מפיצויי פיטורין לשנים הבאות, באישור פקיד השומה, ולפיכך ליהנות משיעורי מס נמוכים יותר.
מיסוי ניירות ערך

תושב ישראל חייב במס על כלל מקורות הכנסתו (האקטיביות והפסיביות) בין אם הופקה בישראל ובין אם הופקה במקום אחר בעולם. כדי למנוע חיוב כפול במס חתמה ישראל על אמנות למניעת כפל מס.
מס ההכנסה על הכנסה פירותית של יחיד הוא מס פרוגרסיבי ששיעורו נקבע לפי מדרגות המס. שיעורו המרבי בשנת 2023 הוא 50%.
עד לסוף שנת 2002, שיעור המס שחל על הכנסה הונית נקבע על פי שיעור המס השולי של הנישום, כלומר הכנסה פירותית והכנסה הונית חויבו על פי אותו שיעור מס. עם זאת, חלק מרווחי ההון היו עד אז פטורים ממס, כולל פטור על רווח הון ממכירת ניירות ערך הנסחרים בבורסה לניירות ערך בתל אביב – פטור שבוטל בשנת 2003. בשנים 2003 עד 2005 שיעור המס המקסימלי על רווח ההון ריאלי עמד על 25%, גם ליחיד וגם לתאגיד (תיקון 132 לפקודה). מינואר 2006 הופחת שיעור המס על רווח ההון ליחיד לשיעור מס של 20% וליחיד שהוא בעל מניות מהותי (מחזיק מעל 10% מהון המניות) לשיעור מס של 25% (תיקון 147 לפקודה). בינואר 2012 הועלה שיעור המס על רווח הון ליחיד ל-25%, או ל-30% אם הוא בעל מניות מהותי (תיקון 187 לפקודה). בשנת 2012, בעל מניות שמושך הכנסה כדיבידנד ישלם מס חברות ומס דיבידנדים בשיעור של 47.5%.
דיווח > דיווח על הכנסה פירותית

כאמור הדיווח על הכנסות פירותיות למס הכנסה הוא דיווח שנתי ומתייחס לשנת מס קלנדרית המתחיל ב-1 בינואר ומסתיימת ב-31 בדצמבר של אותה שנה. הדיווח מתבצע על גבי טפסים מיוחדים שמנפיק מס הכנסה יחיד למשל ידווח, על הכנסתו השנתית, על גבי טופס 1301 ואילו חברה בע"מ תדווח על גבי טופס 1214.
דיווח > דיווח על הכנסה הונית

הדיווח על עסקה הונית מחויבת תוך 30 יום מיום ביצוע העסקה.
דיווח > דיווחים נוספים

מעבר לדיווח על ההכנסות ישנם דיווחים נוספים שיש לדווח למס ערך מוסף ולמוסד לביטוח לאומי ופקיד שומה ניכויים, עבור ניכויים שניכה נישום מספקים, עובדים וכדומה.
דיווח > מייצג

עוסק יכול להגיש את הדוחות למס הכנסה בעצמו או על ידי מייצג. מייצג יכול להיות אחד מאלה: רואה חשבון, יועץ מס או עורך דין.
מדרגות המס

שיעורי מס הכנסה נמצאים במגמת ירידה במהלך שהחל בשנת 2003 ונמשך עד שנת 2017. מגמה זו התאפשרה, בין השאר, בזכות העלאת דמי הביטוח הלאומי, העלאה ניכרת של המס על רכב צמוד והטלת מס הכנסה על רווחים בשוק ההון. על בעלי הכנסות גבוהות (מעל 640 אלף ש"ח בשנה בשנת 2017) הוטל מס יסף בשיעור 3%.
הקלות מס

בחישוב מס הכנסה ניתנות הקלות מסוגים שונים לאוכלוסיות שונות. להקלות אלה שלוש מטרות עיקריות:
התחשבות ביכולתו של משלם המס לעמוד בנטל זה. במסגרת זו מובא בחשבון עול מיוחד שמשלם המס נושא בו, כגון נכות, או שכר נמוך. (בישראל 2006, שכר שנתי הנמוך מ-48 אלף שקל פטור לחלוטין ממס הכנסה).
מתן עידוד לפעולות מסוימות שהמחוקק רוצה לעודדן, כגון עידוד החיסכון לעת זקנה או העתקת מקום מגורים ליישובי קו עימות או עיירות פיתוח.
היענות לדרישותיהן הפוליטיות של קבוצות לחץ שונות, הזוכות להעדפתו של המחוקק.
ההקלות ניתנות בעיקר באמצעות זיכוי, שהוא סכום המופחת מהמס שחושב, ובאמצעות ניכוי, שהוא סכום המופחת מהברוטו לחישוב המס.
שכיר מקבל הקלות אלה בעת חישוב ניכוי מס הכנסה ממשכורתו, אך אם נוכה ממנו מס עודף, יוכל לפנות לפקיד השומה בבקשה להחזר מס הכנסה.
הקלות מס > נקודות זיכוי

הזיכוי העיקרי בחישוב המס בישראל ניתן באמצעות נקודות זיכוי המוענקות על פי קריטריונים שונים, בהם הטבה קבועה לתושב ישראל, לאישה, להורים, לעולה חדש, ועוד. הסכום המופחת מתשלום המס מחושב על פי הנוסחה: מספר נקודות הזיכוי X ערך נקודת הזיכוי באותה שנה.
לקריאה נוספת

אמנון רפאל, מס הכנסה, הוצאת שוקן, מסת"ב 9651906278
הערות שוליים

↑  פקודת מס ההכנסה, תוספת מס' 1 לעיתון הרשמי, גיליון מיוחד מס' 1126, מ-22 באוגוסט 1941
↑  פקודת מס ההכנסה, תוספת מס' 1 לעיתון הרשמי, גיליון מס' 1568, מ-29 במרץ 1947
↑  פקודת מס הכנסה, דיני מדינת ישראל 6, מ-25 באפריל 1961
↑  מוטי בסוק, ועדת רבינוביץ רוצה להיות אחרת, באתר הארץ, 14 ביוני 2002
↑  מונתה ועדה לרפורמה במיסוי, דבר, 16 בדצמבר 1974
↑  עיקרי דו"ח ועדת בן שחר, דבר, 13 במרץ 1975
↑  זאב קליין, ‏רפורמה בלי תוכניות, באתר גלובס, 8 ביולי 1998
↑  זאב קליין, ‏האוצר בוחן רפורמה שתכלול הקלות מס ליחידים, העלאת מע"מ והפחתת מיסי קנייה, באתר גלובס, 25 ביוני 1997
↑  זאב קליין, ‏תוכנית האוצר: מדרגת המס של 8 – על הכנסה מעל 22 אלף ש', באתר גלובס, 13 ביולי 1998
↑  הרקע לדיון על דו"ח ועדת הרפורמה במס, כפי שהובא בישיבת הממשלה אתמול (א') רפורמה במס הכנסה על יחידים, ומספר צעדים משלימים, באתר גלובס, 11 במאי 2000
↑  נעה ווסרמן-עמיר, ‏תמצית המלצות ועדת בן בסט וביאורן, באתר גלובס, 2 באוגוסט 2001
↑  ועדת בן-בסט הכריעה: מס על ירושה של יותר ממיליון דולר, באתר גלובס, 16 באפריל 2000
↑  קרן צוריאל-הררי, ‏מבן-בסט עד רבינוביץ', באתר גלובס, 26 בפברואר 2002
↑  אריה כספי, פסיכולוגיה בגרוש, באתר הארץ, 19 ביוני 2002
↑  פרופ' בן-בסט על דו"ח רבינוביץ': עיוותים במקום שיפורים, באתר גלובס, 12 ביוני 2002
↑  פטור ממס הכנסה לאנשים עם נכות, באתר כל זכות
↑  הקלות במס הכנסה לעולים ותושבים חוזרים, באתר רשות המיסים בישראל, ‏20 בפברואר 2019
↑  פטור ממס הכנסה – הסברים וזכויות, באתר דין - עורכי דין ומידע משפטי בישראל, ‏17 ביוני 2015
אישור על תשלום משכורת וניכוי מס הכנסה במקור (מקביל לטופס 106 של ימינו) בהתאם לפקודת מס הכנסה, משנת 1948
הארי פוטר וחדר הסודות (משחק וידאו)

| --- | --- |

הארי פוטר וחדר הסודות
 כללי
 תאריך הוצאה:  2002
 סוגה:  הפעולה הרפתקאות
 פיתוח:  KnowWonder Argonaut Games Eurocom Entertainment Software  Griptonite Games
 הוצאה לאור:  Electronic Arts
 ארץ מקור:  הממלכה המאוחדת 
 שפות:  אנגלית 
 הפצה:  Electronic Arts
 סדרה:  הארי פוטר – משחקי וידאו 
 דרישות תוכנה
 מנוע משחק:  Unreal Engine 1 
 מצבי משחק:  שחקן יחיד, מרובה-משתתפים
 פלטפורמות:  מחשב אישי, פלייסטיישן 2, פלייסטיישן Xbox, GameCube Mac Game Boy Advance Game Boy Color
 המשחק הקודם:  הארי פוטר ואבן החכמים (משחק וידאו)
 המשחק הבא:  הארי פוטר והאסיר מאזקבאן (משחק וידאו)
 
 harrypotter.ea.com
 
הארי פוטר וחדר הסודות (Harry Potter and the Chamber of Secrets) הוא משחק וידאו בז'אנר הפעולה הרפתקאות ופנטזיה. שיצא בשנת 2002 ומבוסס על ספר בשם זה ועל הסרט הארי פוטר וחדר הסודות, אשר בוים על ידי הבמאי כריס קולומבוס. במשחק השחקן לוקח את השליטה בהארי פוטר (דמות) ומלווה אותו לאורך כל מהלך המשחק, במהלכו הוא פוגש באירועים מעלילת הספר השני בסדרת הארי פוטר. הארי פוטר וחדר הסודות.
המשחק קיבל מספר גרסאות ובהם ל:מחשב אישי, PlayStation, PlayStation2, Xbox, GameCube, Game Boy Advance ,Game Boy Color ,Mac.